《庚申岁首张孟奇书来约人日为旗峰之游竟弗践盟且贻诗自嘲赋酬》
明代·邓云霄

新向旗峰结幔亭，丹崖为障翠为屏。已沽春酒酬人日，不见仙槎度客星。

书札往来烦雁使，岩扉寂寞怨山灵。停云赋就徒延伫，肠断罗浮一片青。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。